8 Lepkészeti megfigyelések. 



ban keresik fel a mimicry classikus hazáját, az ausztráliai szigeteket, 

 az Indiákat, újabban mind sűrűbben emlegetik a mimicry tartha- 

 tatlan voltát. De hát ezek következtetéseiket az állatok életének 

 megfigyeléséből vonják le. x ) 



Hogy ne menjünk oly messze ; nézzük csak a mi Noctuáin- 

 kat. Nem egy tagja ennek a családnak azért ritka, mert környeze- 

 tében teljesen eltűnik a kutató szem elől. Vegyük csak a Cucullia 

 umbritica-í L. Mintha csak tudatával volna az őt védő színnek, 

 pihenő helyét mindig valami öreg deszkafalon, kerítésen, szőlő- 

 karón választja meg és csak a legritkább esetben ül élő-fa tör- 

 zsére. Ha a rózsafa mellett karó van letűzve, úgy bizonyosan erre 

 fog leülni és nem a rószafára. A szín, az teljesen megvédené, áru- 

 lója csak a testessége. Az a kis nyílalakú szilánk, mely a sima 

 deszkától eláll és nincs a maga helyén, az a Cucullia umbratica. 



De vegyünk még egy másikat : a Miselia bimaculosa lakó- 

 helyem környékén egészen közönséges jelenség, mégis évek multak 

 el, míg megtaláltam. A szilfa ezüstös zuzmótól borított repedéses 

 kérge, melyen meglapulva pihen, színben tökéletesen egyezik az 

 állat ezüst szürke színével. A fatörzs másik oldalát sárga zuzmó 

 lepi. Ha a lepke a törzsnek arra az oldalára ülne, hol a sárga 

 zuzmó vegetál, úgy már messziről észre lehetne venni, mert hiszen 

 az állat nem kicsiny, — de hát oda soha sem ül. 



A múlt évben és az előző években volt nap, hogy nyolcz- 

 tíz darabot is gyűjtöttem ; mindig a fa szürke oldalán ült s töké- 

 letesen beleolvadt a környezetébe. Megvallom, hogy ezt a követke- 

 zetességet sokáig az állat tudatos mimicryjének tartottam, pedig 

 tévedtem. Mert ahogy az most már tisztán áll előttem, a Miselia 

 bimaculosa csakis azért kerüli a fatörzs sárga zuzmóval benőtt 

 oldalát, mert az északnak néz és szeptember-októberben, mikor 

 az állat röpül, már bizony érezhető az a hőkülönbség, ami a 

 fáknak árnyékos és napsütött oldala közt tonnái, ott a sárga színű, 

 emitt a szürke zuzmót élteti. így az én bimaculosám is egy- 

 szerűen, őszintén, csak az októberi nap gyönge sugarában 

 akar sütkérezni. 



: ) Biró Lajos új-guineai levelei. 



